เรียนสอบถามค่ะ ปัจจุบันอายุ 44 ปีมีบุตรแล้วสองคนและทำหมันแล้ว อยากทราบว่ามีเลือดออกกระปิดกระปอยก่อนรอบเดือนมาประมาณ 5 วันแล้วประจำเดือนมา 3-4 วันหมดค่ะ ปวดท้องแค่บางเดือน ทุกเดือนสิวจะขึ้น จะผิดปกติทางด้านไหนค่ะเบื้องต้นอัลตราซาวด์ภายในปกติค่ะ เยื่อบุโพรงมดลูด 10.3 mm. ค่ะขอบพระมากค่ะ
สวัสดีค่ะอาการเลือดออกกระปริบกระปอย เกิดได้จากหลายสาเหตุค่ะ จำเป็นต้องได้ร้บการตรวจวินิจฉัยจากสูตินรีแพทย์โดยละเอียดค่ะ สาเหตุที่พบบ่อย ได้แก่1. ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) เช่น การใช้ยาคุมกำเนิดที่ไม่เหมาะสม การหยุดยาคุมกำเนิด การใช้ยาคุมกำเนิดฉุกเฉิน นอกจากนั้นอาจเกิดจากการรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ (ovarian dysfunction) การออกกำลังกายหนัก หรือความเครียด ก็ทำให้ประจำเดือนมาไม่สม่ำเสมอได้ค่ะ2. การทำงานของไทรอยด์ผิดปกติ3. มีการติดเชื้ออักเสบของอวัยวะสืบพันธ์ุ ได้แก่ ภาวะอักเสบในอุ้งเชิงกราน โรคติดเชื้อทางเพศสัมพันธ์ต่าง ๆ4. มีก้อนเนื้องอกในมดลูกหรือปากมดลูก เยื่อบุโพรงมดลูกผิดปกติ มะเร็งปากมดลูก เป็นต้นโดยเบื้องต้นหากได้รับการตรวจแล้วไม่พบความผิดปกติใด ก็อาจวางใจได้ในระดับหนึ่งค่ะ แนะนำว่า ควรต้องติดตามและพบแพทย์ที่ตรวจรักษาอยู่อย่างต่อเนื่องค่ะ โดยเฉพาะหากอาการไม่ดีขึ้นควรแจ้งให้คุณทราบค่ะ นอกจากนี้ควรตรวจคัดกรองมะเร็งปากมดลูกเป็นประจำด้วยค่ะ